SET ปิดบวก 2 จุด แรงซื้อกลุ่มเปิดประเทศ-หุ้นเล็ก หนุน
SET ปิดบวก 2 จุด รับปัจจัยหนุนจากแรงซื้อหุ้นที่ได้อานิสงส์การเปิดประเทศ และหุ้นขนาดเล็กในกลุ่ม sSET ที่ช่วยหนุน แนวโน้มตลาดหุ้นไทยพรุ่งนี้ ให้แนวต้าน 1,710 จุด แนวรับ1,690 จุด
SET ปิดบวก 2 จุด รับปัจจัยหนุนจากแรงซื้อหุ้นที่ได้อานิสงส์การเปิดประเทศ และหุ้นขนาดเล็กในกลุ่ม sSET ที่ช่วยหนุน แนวโน้มตลาดหุ้นไทยพรุ่งนี้ ให้แนวต้าน 1,710 จุด แนวรับ1,690 จุด
4 เม.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้แกว่งตัวไซด์เวย์ เป็นบวกได้เล็กน้อย แต่ปริมาณการซื้อขายในวันนี้ถือว่าค่อนข้างเบาบาง โดยที่หุ้นในกลุ่มที่เข้ามาช่วยหนุนดัชนีให้ยังเป็นบวกได้มาจากหุ้นที่ได้ประโยชน์จากการเปิดประเทศ โดยเฉพาะ AOT ที่มีแรงซื้อเข้ามามาก รวมถึงหุ้นขนาดเล็กในกลุ่ม sSET ที่เข้ามาช่วยหนุนดัชนีได้บ้าง ทำให้ดัชนีบวกได้เล็กน้อย และตลาดหุ้นเอเชียในวันนี้ส่วนใหญ่ปรับตัวขึ้นเช่นเดียวกัน แม้ว่าจะยังไม่มีปัจจัยใหม่เข้ามาหนุนก็ตาม
สำหรับแนวโน้มตลาดหุ้นไทยวันพรุ่งนี้คาดว่าจะแกว่งไซด์เวย์ หรืออาจจะซึมลงบ้าง ก่อนที่ตลาดหุ้นไทยจะหยุดทำการในวันพุธที่ 6 เม.ย. 65 รวมถึงตลาดหุ้นอื่นๆในภูมิภาคเอเชียเช่นเดียวกัน ซึ่งคาดว่าการซื้อขายอาจจะไม่คึกคักมาก และยังมีความกังวลเกี่ยวกับ Inverted yield curve ที่สะท้อนภาพเศรษฐกิจที่อาจชะลอตัว และทำให้อัพไซด์การปรับตัวขึ้นของตลาดหุ้นมีค่อนข้างจำกัด อีกทั้งยังต้องติดตามการเจรจาระหว่างรัสเซียและยูเครนต่อเนื่อง เพราะสถานการณ์เริ่มยืดเยื้อมามาก และอาจเป็นประเด็นเข้ามากดดันตลาดหุ้นได้อีก โดยให้แนวต้าน 1,710 จุด แนวรับ 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 3,813.05 ล้านบาท ปิดที่ 67.00 บาท เพิ่มขึ้น 0.50 บาท
KBANK มูลค่าการซื้อขาย 3,797.88 ล้านบาท ปิดที่ 161.00 บาท ลดลง 2.00 บาท
EA มูลค่าการซื้อขาย 2,403.88 ล้านบาท ปิดที่ 100.00 บาท เพิ่มขึ้น 2.25 บาท
SVOA มูลค่าการซื้อขาย 2,294.85 ล้านบาท ปิดที่   4.16 บาท เพิ่มขึ้น 0.36 บาท
JAS มูลค่าการซื้อขาย 1,441.07 ล้านบาท ปิดที่ 4.00 บาท ลดลง 0.08 บาท